wickkiey/tamil-wikipedia-chunked huggingface dataset:
# கமலா ஆரிசு

## மேலவை உறுப்பினர்

கமலா ஹாரிஸ், மக்களாட்சிக் கட்சியின் சார்பாக, கலிஃபோர்னியாவிலிருந்து, நாட்டின் மேலவை உறுப்பினராக நவம்பர் 2016இல் தேர்ந்தெடுக்கப்பட்டார்.
இந்த வெற்றியின் மூலம் அமெரிக்க மேலவைக்குத் தேர்ந்தெடுக்கப்பட்ட முதல் இந்திய வம்சாவளிப் பெண் என்ற பெருமையை கமலா ஹாரிஸ் பெற்றார். கமலா அமெரிக்க தேசிய துணை-குடியரசு தலைவராய் தேர்வானதால், தன் மேல் சபை உறுப்பினர் பதவியை விட்டு 2021 சனவரி 18 அன்று விலகினார்.
# மிசல் பாவ்

**மிசல் பாவ்** என்பது காரமான குழம்பு போன்ற ஒரு உணவு வகையாகும். இதில் பாவ் என்பது வெதுப்பிக்கு வழங்கப்படும் போர்ச்சுகீசிய சொல்லாகும். இவ்வகை உணவு மகாராட்டிரத்தில் மிகவும் பரவலானது. மிசால் பாவில் பல்வேறு வகைகள் உள்ளன. பெரும்பாலும் எண்ணெய், பட்டாணி, பச்சைப் பயிர், மிக்சர், மிளகாய்த்தூள் உள்ளிட்டவை மிகையாகவே இருக்கும். இதனைக் காலை, மாலை இருவேளையும் உண்பர்.
# கண்டோர்

கண்டோர் அகத்திணை மாந்தர்களில் வாயில்களாக வருபவர். தலைவன் தலைவியைக் கொண்டுதலைக்கழிந்த இடத்து வழியில் பார்த்தவர்கள் இந்தக் கண்டோர். சென்றுவந்தவர்கள், எதிர் வந்தவர்கள் எனக் கண்டோர் பலர் ஆதலின் இந்த வாயில்-மாந்தர் பன்மையால் கூறப்பட்டுள்ளனர்.
- தலைவனும் தலைவியும் செல்லும் வழியும், காலமும், நலமாக உள்ளன எனத் தாயைத் தேற்றுவர். தலைவன் ஊரை நெருங்கிவிட்டனர் என்பர். தலைவன் தலைவியருக்கு நல்லன கூறுவர். தாயின் கவலை பற்றிக் கூறித் தடுப்பதும் உண்டு. – இவை இவர்களின் பங்கு.
- நற்றாய் தன் மகளைப் பார்த்தீர்களா என இவர்களிடம் புலம்புவாள்.
- தோழி கண்டோர் சொன்னதாகத் தாயைத் தேற்றுவாள்.
நற்றிணை 2, குறுந்தொகை 7, ஐங்குறுநூறு 188 முதலான பாடல்களைக் கண்டோர் கூற்றுக்கு எடுத்துக்காட்டுகளாக உரையாசிரியர் இளம்பூரணர் குறிப்பிட்டுள்ளார்.
# வடா பாவ்

**வடா பாவ்** என்பது ஒரு சைவ உணவாகும். இவ்வகை உணவு மகாராட்டிரம் மற்றும் குசராத் பகுதிகளில் மிகவும் பரவலான நொறுக்குத்தீனி வகை உணவாகும். இதில் உருளைக் கிழங்கு போண்டாவும் (வடை அல்லது வடா என்று கூறுவர்) வெதுப்பியும் (உரொட்டி) இருக்கும். இதனுடன் நன்கு எண்ணெயில் வறுத்த பச்சை மிளகாயை உடன் சேர்த்து சாப்பிடுவது வழக்கமாக உள்ளது. வடா பாவ் என்பதில் வடா என்பது வடையையும் (போண்டாவையும்) பாவ் என்பது வெதுப்பியையும் குறிக்கும்.
# வடா பாவ்

## மேலும் பார்க்க

- பாவ் பாச்சி
- மிசால் பாவ்
# காரகோரம்

**காரகோரம் (Karakoram)** என்பது பாகிஸ்தான், சீனா, இந்தியா ஆகிய நாடுகளின் எல்லைப் பகுதியில், பாகிஸ்தான் ஆக்கிரமிப்பு கில்ஜித்-பல்டிஸ்தானில் அமைந்துள்ள ஒரு மலைத்தொடர் ஆகும். இது இமாலய மலைக்கு வடக்கே அமைந்துள்ளது. இது இமயமலையின் தொடர்ச்சி போல் காணப்பட்டாலும் உண்மையில் இது இமாலயத்தின் ஒரு பகுதி இல்லை.  
உலகில் எவரெஸ்டுக்கு அடுத்தபடியாக அதிக உயரமுள்ள கே-2 கொடுமுடி என்பது இம்மலைத் தொடரில்தான் அமைந்துள்ளது. இது மட்டுமின்றி பல கொடுமுடிகள் இங்கே உள்ளன. கே2வின் உயரம் எவரெஸ்டை விட 237 மீட்டர்கள் மட்டுமே குறைவு.  
இம்மலைத் தொடர் ஏறக்குறைய 500 கி.மீ. (300 மைல்) நீளமுடையது. இப்புவியில் வடமுனை, தென்முனை தவிர்த்து மிகுந்த அளவில் பனி மூடிக் கிடக்குமிடம் காரகோரம் ஆகும். 70 கி.மீ. நீளமுள்ள சியாச்சென் பனியாறு 63 கி.மீ. நீளமுள்ள பியாபோ பனியாறும் இங்கு அமைந்துள்ளன. புவி வெப்பமாதலால் இமாலயப் பனியாறுகள் உருகி வரும் நிலையில் காரகோரத்துப் பனியோ இறுகி வருவதாக அறியப்பட்டுள்ளது.
# உடல் நீர்மம்

**உடல் நீர்மம்** அல்லது (இலங்கை வழக்கில்:) **உடற்பாயம்** (Body fluid) என்பது உயிரினங்களின் உள்ளே உருவாகும், அல்லது சுரக்கும் அல்லது கழிவாக வெளியேறும் நீர்மப் பதார்த்தங்களாகும். இந்த உடல் நீர்மத்தின் முக்கியமான பகுதி உடல் நீர் (body water) ஆகும். குருதி, நிணநீர் (Lymph), சிறுநீர், விந்துப் பாய்மம், உமிழ்நீர், சளி (Sputum), கண்ணீர், பால் யோனிச் சுரப்புக்கள் போன்ற அனைத்து நீர்ம வடிவிலான பதார்த்தங்களும் உடல் நீர்மங்களாக இருக்கின்றன. ஆனாலும், பொதுவாக மருத்துவச் சோதனைகளில் சேகரிக்கப்பட்டு சோதிக்கப்படும் உடல் நீர்மங்களைக் குறிக்கவே இந்தச் சொல் பயன்படுத்தப்படுகின்றது.  
இந்த உடல் நீர்மத்தின் கிட்டத்தட்ட 2/3 பகுதி உயிரணுக்களின் உள்ளாக இருக்கும் அகஉயிரணு நீர்மம் (Intracellular fluid) ஆகவும், 1/3 பகுதி உயிரணுக்களுக்கு வெளியாக இருக்கும் வெளிஉயிரணு நீர்மம் (Extracellular fluid) ஆகவும் காணப்படும்).. அகஉயிரணு நீர்மம் என்பது உயிரணுக்களின் உள்ளே உள்ள முதலுருவில் உள்ள நீர்மப் பதார்த்தத்தைக் குறிக்கும். வெளிஉயிரணு நீர்மமானது உயிரணுக்களுக்கு இடையே உள்ள இடைவெளிகளிலும், அனைத்து உடல் நீர்மங்களிலும் காணப்படும் நீர்மப் பதார்த்தத்தைக் குறிக்கும்.
# உடல் நீர்மம்

## உடல் நீர்மமும் மருத்துவச் சோதனையும்

நோய்களைக் கண்டறிவதற்கு பல் வேறு உடல் நீர்மங்களில் செய்யப்படும் மருத்துவ சோதனைகள் உதவுகின்றன. நோய்களைக் கண்டறிய குருதியே மிகவும் பொதுவான உடல் நீர்மச் சோதனையாக உள்ளது. ஆனாலும் வேறு பல உடல் நீர்மச் சோதனைகளும் நோய் பற்றிய நேரடியான முடிவுக்கு வர உதவுகின்றன. சில எடுத்துக்காட்டுகள்:
- குருதிச் சோதனை - குருதி உடல் முழுவதும் சுற்றி ஓடுவதாலும், உடலுக்குத் தேவையான ஆக்சிசன், ஊட்டச்சத்துக்களை உடலெங்கும் எடுத்துச் செல்வதாலும், உடலின் பல பாகங்களிலும் பெறும் கழிவுப் பொருட்களை கழிவகற்றலுக்கு வேண்டிய இடங்களுக்கு எடுத்துச் செல்வதாலும் பல்வேறு வகையான மருத்துவ நிலைகள் குருதிச் சோதனையில் தெரிகின்றது.
- சிறுநீர் சோதனை - வளர்சிதைமாற்றத்தில், சிறுநீரகத்தில் ஏற்படும் சீர்குலைவுகளைக் கண்டறிய, சிறுநீர்த்தொகுதியில் ஏற்படக்கூடிய தொற்றுநோய்களைக் கண்டறிய, நீரிழிவு நோயை கண்டறிய, கருத்தரிப்பு நிகழ்ந்துள்ளதை உறுதிப்படுத்த
- சளி - காசநோயைக் கண்டறிய, நுரையீரல் புற்றுநோயைக் கண்டறிய
- விந்துப் பாய்மம் - மலட்டுத்தன்மையைக் கண்டறிய
# உடல் நீர்மம்

## உடல் நீர்மமும், உடல் நலமும்

உடல் நீர்மங்கள் ஒரு உயிரினத்தில் இருந்து வேறொரு உயிரினத்தினுள் செல்லும்போது, அல்லது மாற்றீடு செய்யப்படும்போது அவதானமாக இருக்க வேண்டியது அவசியமாகும். ஏனெனில் உடல் நீர்மங்கள் தொற்றுநோய்களை ஏற்படுத்தக்ககூடிய, நோய்க்காவியாக இருக்கும் சாத்தியங்கள் உண்டு. குருதி மாற்றீடு செய்யப்படும்போது, மாற்றீடு செய்யப்படும் குருதி தூய்மையானதாக இருப்பது அவசியம். வேறு வழிகளில் குருதி ஒருவரில் இருந்து இன்னொருவருக்கு கடத்தப்படும்போதும் கவனமாக இருக்க வேண்டும்.. இல்லாவிடின், குருதியில் இருக்கக் கூடிய நோய்க்காரணிகள், இன்னொரு உடலினுள் சென்று, அங்கேயும் நோய் ஏற்படக் காரணமாகலாம். இதேபோல் பால்வினை நோய்கள் பரவுவதற்கும் உடல் நீர்மம் காரணமாகலாம்..
# உடல் நீர்மம்

## உடல் நீர்மமும் தடய அறிவியலும்

தடய அறிவியலில் உயிரியல் ஆதாரமாகக் காட்டுவதற்கு எலும்பு, பல், நகம், தசை போன்ற பல்வேறு உயிரியல் பொருட்களுடன், இந்த உடல் நீர்மங்களும் பயன்படுகின்றன.
# கிளிநொச்சி தேர்தல் தொகுதி

**கிளிநொச்சி தேர்தல் தொகுதி** (*Kilinochchi Electorate*) என்பது மார்ச் 1960 முதல் பெப்ரவரி 1989 வரை இலங்கையில் நடைமுறையில் இருந்த ஒரு அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் வட மாகாணத்தில், கிளிநொச்சி மாவட்டத்தில் கிளிநொச்சி நகரை உள்ளடக்கியதாகும். இத்தொகுதி மார்ச் 1960 தேர்தலின் போது சாவகச்சேரி தேர்தல் தொகுதியின் தெற்குப் பகுதியில் இருந்து பிரித்தெடுக்கப்பட்டு தனித் தேர்தல் தொகுதி ஆகியது.  
1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் கிளிநொச்சி தேர்தல் தொகுதி யாழ்ப்பாணத் தேர்தல் மாவட்டத்தில் உள்ளடக்கப்பட்டது.
# கிளிநொச்சி தேர்தல் தொகுதி

## நாடாளுமன்ற உறுப்பினர்கள்

| தேர்தல் | உறுப்பினர் | கட்சி | காலம் |
| --- | --- | --- | --- |
| 1960 (மார்ச்) | அ. சிவசுந்தரம் | இலங்கைத் தமிழரசுக் கட்சி | 1960-1965 |
| 1960 (சூலை) |  |  |  |
| 1965 | கா. பொ. இரத்தினம் | 1965-1970 |  |
| 1970 | வீரசிங்கம் ஆனந்தசங்கரி | அகில இலங்கைத் தமிழ்க் காங்கிரஸ் | 1970-1977 |
| 1977 | தமிழர் விடுதலைக் கூட்டணி | 1977-1989 | } |
# கிளிநொச்சி தேர்தல் தொகுதி

## 1960 (மார்ச்) தேர்தல்கள்

19 மார்ச் 1960 இல் நடைபெற்ற 4வது நாடாளுமன்றத் தேர்தல் முடிவுகள்:  
| &nbsp; | align=அ. சிவசுந்தரம் | align=இலங்கைத் தமிழரசுக் கட்சி | align=வீடு | 3,741 | 41.76% |
| --- | --- | --- | --- | --- | --- |
| align=அன்ரன் சி. பொன்னம்பலம் | align=சுயேட்சை | align=தையல் இயந்திரம் | 2,582 | 28.82% |  |
| align=பி. ஆறுமுகம் | align=சேவல் | 1,386 | 15.47% |  |  |
| &nbsp; | align=வீரசிங்கம் ஆனந்தசங்கரி | align=லங்கா சமசமாஜக் கட்சி | align=சாவி | 1,114 | 12.43% |
| align=சி. சரவணமுத்து | align=சூரியன் | 136 | 1.52% |  |  |
| **தகுதியான வாக்குகள்** | **8,959** | **100.00%** |  |  |  |
| நிராகரிக்கப்பட்டவை | 120 |  |  |  |  |
| மொத்த வாக்குகள் | 9,079 |  |  |  |  |
| பதிவு செய்யப்பட்ட வாக்காளர்கள் | 13,991 |  |  |  |  |
| வாக்கு வீதம் | 64.89% | } |  |  |  |
# கிளிநொச்சி தேர்தல் தொகுதி

## 1960 (சூலை) தேர்தல்கள்

20 சூலை 1960 இல் நடைபெற்ற 5வது நாடாளுமன்றத் தேர்தல் முடிவுகள்:  
| &nbsp; | align=அ. சிவசுந்தரம் | % |  |  |  |
| --- | --- | --- | --- | --- | --- |
| &nbsp; | align=கா. பொ. இரத்தினம் | % |  |  |  |
| &nbsp; | align=வீரசிங்கம் ஆனந்தசங்கரி | align=அகில இலங்கைத் தமிழ்க் காங்கிரஸ் | align=ஈருருளி | 9,049 | 50.19% |
| &nbsp; | align=எம். ஆலாலசுந்தரம் | % |  |  |  |
| &nbsp; | align=வீரசிங்கம் ஆனந்தசங்கரி | align=தமிழர் விடுதலைக் கூட்டணி | align=சூரியன் | 15,607 | 73.42% |
| &nbsp; | align=சி. குமாரசூரியர் | align=இலங்கை சுதந்திரக் கட்சி | align=கை | 4,006 | 18.84% |
| align=என். கனகசூரியர் | align=யானை | 1,497 | 7.04% |  |  |
| align=ஐ. ஞானசங்கரி | align=தராசு | 76 | 0.36% |  |  |
| align=சின்னத்தம்பி கணேசு | align=கண் | 72 | 0.34% |  |  |
| **தகுதியான வாக்குகள்** | **21,258** | **100.00%** |  |  |  |
| நிராகரிக்கப்பட்டவை | 56 |  |  |  |  |
| மொத்த வாக்குகள் | 21,314 |  |  |  |  |
| பதிவு செய்யப்பட்ட வாக்காளர்கள் | 26,670 |  |  |  |  |
| வாக்கு வீதம் | 79.92% | } |  |  |  |
இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் வீரசிங்கம் ஆனந்தசங்கரி நாடாளுமன்ற இருக்கைகளை இழந்தார்.
# திக்கனா

**திக்கன சோமயாஜி** அல்லது **திக்கனா** (1220 - 1300) பழங்காலத் தெலுங்குக் கவிஞர்களுள் குறிப்பிடத்தக்கவர். தெலுங்கில் மகாபாரதக் கதையை எழுதிய மூவருள் இரண்டாமவர். முதலில் எழுதிய நன்னய்யா முதல் இரண்டரைப் பருவங்களைத் தான் மொழிபெயர்த்திருந்தார். அதுவும் வடமொழி மிகுதியுடன் இருந்தது. திக்கனா மூன்றாம் பருவம் தொடங்கிப் பதினெட்டாம் பருவம் வரைக்கும் எழுதினார். மூன்றாமவரான எர்ரண்ணா முழு பாரதத்தையும் எழுதினார்.  
திக்கனா நெல்லூர் அரசரான மனுமசித்தியின் அரசவைக் கவியும் அமைச்சருமாவார். மகாபாரதம் எழுதும் முன்னர் சோமவேள்வியை நடத்தியவராதலால் சோமயாஜி என அழைக்கப்பட்டார்.
# விக்கிப்பீடியா:பொது அறிவு

அடிக்கடி உரையாடும்போது சில தகவல்கள் **பொது அறிவு தானே** என்று சொல்லப்படுகின்றன. பல நேரங்களில் இதை பலர் சரியாக பகிர்ந்து கொள்வதில்லை. இது விக்கிப்பீடியாவுக்கும் பொருந்தும்.  
விக்கிப்பீடியர்களான நாம் நமது தொகுப்புகளுக்கு தகுந்த ஆதாரங்களை கட்டுரையில் வழங்க வேண்டும். இன்னொருவர் உங்கள் தொகுப்பு தவறானது எனக் கூறினால் அதை நிரூபிக்க ஆதாரம் சேர்க்க வேண்டும். இல்லையென்றால், ஆதாரமற்ற அத்தொகுப்பானது நீக்கப்படும்.  
பல விக்கிப்பீடியர்கள் தங்கள் தொகுப்புகள் ஏற்கக்கூடியன என்று வெளியிணைப்புகளையோ ஆதாரங்களையோ தராமல் விட்டுவிடுகின்றனர். எனவே, எங்கே, எப்போதெல்லாம் ஆதாரம் தேவைப்படும், எதுவெல்லாம் பொது அறிவு என்று கீழே எடுத்துக்காட்டுகள் தரப்பட்டுள்ளன.
# விக்கிப்பீடியா:பொது அறிவு

## பொது அறிவென ஏற்கக் கூடிய சில எடுத்துக்காட்டுகள்

- காலம் தொடர்பான தகவல்கள் (எ.கா: வாரத்தில் ஏழு நாட்கள் உள்ளன. சித்திரைக்குப் பின் வைகாசி, ஒரு நாளைக்கு 24 மணி நேரம் போன்றவை)
- நன்கறியப்பட்ட வரலாற்றுத் தகவல்கள் (எ.கா: சோழர் தமிழர் ஆவார். கரிகாலன் கல்லணையைக் கட்டினான்.)
- வரைபடத்தைக் கொண்டு எளிதில் அறிந்து கொள்ளக் கூடிய புவியியல் தொடர்பான, நிலம் தொடர்பான தகவல்கள் (மதுரை தமிழ்நாட்டில் உள்ளது, யாழ்ப்பாணம் இலங்கையில் அமைந்துள்ளது. திருவரங்கம் திருச்சிக்கருகில் அமைந்துள்ளது)
- நாடு தொடர்பான பொதுத் தகவல்கள் (தமிழ்நாட்டில் பெரும்பான்மையினர் தமிழ் பேசுவார்கள்)
- அடிப்படைக் கணித, ஏரண கோட்பாடுகள், சூத்திரங்கள் (1+1=2)
- பள்ளிகளில் பயிற்றுவிக்கப்படும் உலகமே ஏற்றுக்கொண்ட தகவல்கள் (சனவரியில் தொடங்குவது கிரிகோரியன் நாட்காட்டி ஆகும், தமிழ் நெடுங்கணக்கில் அ விற்குப் பின் ஆ வரும்)
# விக்கிப்பீடியா:பொது அறிவு

## எப்போது அறிவுடையோரின் உதவியை நாட வேண்டும்

சில வகை தகவல்களை பொது அறிவு என்று எடுத்துக் கொள்ள முடியாது. ஆதாரங்கள் தேவைப்படும்.
அப்படிப்பட்டவைகளில் சில:
- முரண்பாடான கருத்துகள், ஆதாரங்கள்
- விக்கிப்பீடியர்களைப் பற்றிய தகவல்கள் அனைவராலும் ஏற்கப்பட்டவை அல்ல.
- அரசியல், சமயம் தொடர்பான முரண்பாடான விவாதங்கள்
- முரண்பாடான தலைப்புகளைப் பார்க்க, விக்கிப்பீடியா:முரண்பாடானவற்றின் பட்டியல்
- சோதித்தறியப்படாத கருத்துகள்
- விக்கிப்பீடியாவின் கொள்கைகளின்படி, உங்களது சொந்த ஆராய்ச்சிகளோ, கருத்துகளோ, வாதங்களோ எதுவாயினும், ஏற்கனவே நிறுவப்பட்ட கோட்பாடுகளை, கருத்துகளைக் கொண்டிருந்தாலும், ஏற்கக் கூடியவை அல்ல.
- சரியென்று கோருபவரைத் தவிர விக்கிப்பீடியர்களால் உறுதிப்படுத்த முடியாதவை.  
- தொழினுட்ப அறிவு
- ஒரு தகவலை அறிவியல் உண்மை எனக் கூறுவது. ஏற்கப்பட்ட அறிவியல் கோட்பாடுகள் மேற்பார்வையிடப்பட்டு வெளியிடப்படுகின்றன.
- மருத்துவத் தகவல்கள்: மருத்துவம் தொடர்பான பல தகவல்களில் தவறான தகவல்களும், முரண்பாடுகளும் உள்ளன. எனவே முக்கியமான தகவல்களை மட்டுமே வழங்கவே வேண்டுகிறோம்.
மருத்துவரை அணுகாமல் விக்கிப்பீடியாவில் அறிந்து கொள்வதை விடுத்து விக்கிப்பீடியாவை படிப்பதற்காக மட்டுமே பயன்படுத்துமாறு கோருகிறோம். இருப்பினும், யாரேனும் இங்குள்ள தகவல்களை படித்து எந்த தவறும் செய்து தீய விளைவுகள் ஏற்படுத்திக் கொள்வதை நாம் விரும்புவதில்லை. சராசரி விக்கிப்பீடியருக்கு தெரிந்ததைவிட அதிகமான தகவல்கள் எழுத்துப்பூர்வமாக வெளியாகி உள்ளன.
- ஆதாரங்கள் ஏற்கக்கூடியவை/ ஏற்கக்கூடியவை அல்ல.: சட்டம், அரசாணை போன்றவை தவறானவை என்றோ சரியானவை என்றோ கூறப்பட்டால் ஆதாரம் தேவை.
- முனைவர் பட்டம் பெற்று ஆராயக் கூடிய அளவுக்கு ஆழம் மிகுந்த தகவல்களுக்கு ஆதாரம் தேவை.
- வரலாற்றுத் தகவல்கள்: வரலாற்றாய்வாளரின் தகவல் கிடைக்கவில்லை என்றால், ஏற்கனவே அதுகுறித்து எழுதப்பட்ட தகவல்களை ஜாக்கிரதையாகக் கையாள வேண்டும்
- மொழியியல்: ஒரே மொழியிலேயே இடத்திற்கு தகுந்தாற்போல் வேறுபாடு இருக்கும். சொற்புழக்கம் குறித்த ஐயம் ஏற்படின் ஆதாரம் தேவை. வட்டார சொல் வேறுபாட்டினால் தவறான சொற்கள் பயன்படுத்தப்பட்டிருக்கலாம்.  
- நேரிடையாக இன்றி பிறர் மூலம் பெற்ற அறிவு (Indirect knowledge)
- நீங்கள் சில தகவல்களை எங்கேனும் கேட்டிருக்கவோ, படித்திருக்கவோ கூடும். அப்படி படித்திருந்தாலோ, கேட்டிருந்தாலோ, உங்களால் ஆதாரம் சேர்க்க முடியுமே! கிசுகிசுப்புகளாக வெளிவந்த செய்திகள் முதலில் சொன்னவரிலிருந்து பெரிதும் மாறுபட்டிருக்க வாய்ப்புண்டு.
- விக்கிப்பீடியர்கள் நேராக தனிப்பட்ட அனுபவமின்றி எழுதப்படுபவை. நம்மில் பெரும்பாலானவர்களுக்கு விண்வெளிப் பயணம் குறித்தோ, சங்க காலம் குறித்தோ தெரியாது. ஆனால் பொதுவாக, நம் சுற்றுவட்டாரம் தொடர்பானவற்றை, இசைகளை அறிந்திருப்போம்.
எனவே நம்முடைய சமூகத்தில் வழக்கிலிருக்கும் சொற்களை அறிந்திருப்போம். அதிருக்கட்டும், உங்கள் தொகுப்பு சரியானதுதான் என்று நீங்கள் அறிந்திருந்தாலும், பிறர் கேட்கும்போது ஆதாரம் காட்டியாக் வேண்டும்.  
மேலதிக விவரங்களுக்கு, விக்கிப்பீடியா:மேற்கோள் சுட்டுதல் என்பதைப் பார்க்கவும்.
# விக்கிப்பீடியா:பொது அறிவு

## பிற தொகுப்பாளர்களின் கூற்றை நான் ஏற்க வேண்டுமா?

எப்படி பிற முதன்மை ஆதாரங்களை மதிப்பிடுவீர்களோ அப்படியே விக்கிப்பீடியர்களின் கருத்தையும் சரியானதா என ஆய்ந்து அறிய வேண்டும். எடுத்த எடுப்பிலேயே, ‘நீங்கள் பொய் கூறுகிறீர்கள்’ என்றோ, “கருத்தில் நடுநிலைமை இல்லை” என்றோ கூறாதீர்கள். பிறர் தவறாக நினைக்கக் கூடும். பதிலாக, ‘நீங்கள் கூறுவது பொருத்தமானதில்லை என்று நினைக்கிறேன்’ என்றோ ‘இந்த ஆதாரம் உங்கள் கருத்துடன் ஒத்துப் போகவில்லை’ என்றோ கூறுங்கள். அனைவருமே நம் தொகுப்பு ஏற்கப்பட வேண்டுமென்றே விரும்புகிறோம்.  
ஏதேனும் ஐயம் எழுந்தால், ‘கருத்து பொருந்தவில்லையே’ என்று குறிப்பிடுங்கள். இக்கருத்தை முன்வைத்தால் தொடர்புடைய துறையினர் ஏற்பார்களா என்றோ, நடுநிலையான ஒருவர் இதை சோதித்து சரியென்னும் அளவுக்கு இருக்கிறதா, இதற்கு வேறு ஏதேனும் பொருத்தமான ஆதாரம் கிடைக்குமா என்று வினவுங்கள்.
# விக்கிப்பீடியா:பொது அறிவு

## இது எப்போதுமே இப்படித் தானா?

பொது அறிவு என்று இன்றளவும் கருதப்படும் தகவல்கள் தெளிவற்றவையாகவோ, முற்காலத்தில் அறியப்படாததாகவோ இருக்கலாம்.
எனவே, இத்தகைய தகவல்கள் எப்படி கண்டுபிடிக்கப்பட்டன என்பது போன்ற தகவல்களைச் சேர்க்கலாம்.
எடுத்துக்காட்டாக, வானில் இருக்கும் பெரிய நெருப்பு உருண்டை சூரியன் என்பதைக் கூறும்போது, அதற்கு ஆதாரம் தேவையில்லை. அகராதியில் தேடி அறிந்துகொள்ளலாம். ஆனால், புவி சூரியனை சுற்றுகிறது என்பது எளிதில் புரிந்து கொள்ளக் கூடியதல்ல. இதற்கு ஆதாரம் தேவை. இது எப்படி கண்டுபிடிக்கப்பட்டது என்பதற்கான ஆதாரம் தேவை.  
இதே போன்றே அகர எழுத்து தமிழ் நெடுங்கணக்கு என்பது எளிதில் அறியக் கூடிய தகவல். ஆனால், இவ்வெழுத்து எப்படித் தோன்றியது என்று கூறுவதற்கு ஆதாரம் தேவை. அந்நிலையில், அவ்வெழுத்தின் வரலாற்று ஆதாரங்களை முன்வைக்கலாம்.
# விக்கிப்பீடியா:பொது அறிவு

## மேற்கோளாக சுட்டும்போது

சில நேரங்களில், அவர் அதைச் சொன்னார், இவர் இதைச் சொன்னார் எனக் குறிப்பிடக்கூடாது. மாற்றாக, கூறியவரின் கருத்தையும் தொடர்புடைய ஆதாரங்களையும் சேர்க்க முனைய வேண்டும்.
# விக்கிப்பீடியா:பொது அறிவு

## மேலும் பார்க்கவும்

- விக்கிபீடியா:ஐந்து தூண்கள்
- விக்கிபீடியா:விதிகளை மீறு
- விக்கிபீடியா:கொள்கைகளும் வழிகாட்டல்களும்
- விக்கிபீடியா:பதிப்புரிமை
- விக்கிபீடியா:நடுநிலை நோக்கு
- விக்கிபீடியா:மெய்யறிதன்மை
- விக்கிபீடியா:மேற்கோள் சுட்டுதல்
- விக்கிபீடியா:கேள்விக்குட்படுத்தல்
- விக்கிபீடியா:வெளி இணைப்புகள்
# பீட்டர் ஜாக்சன்

**பீட்டர் ஜாக்சன்** (பிறப்பு: அக்டோபர் 31, 1961, நியூசிலாந்து) ஓர் ஆங்கில திரைப்பட இயக்குநர் ஆவார். அவர் புகழ்பெற்ற த லார்டு ஆப் த ரிங்ஸ் திரைப்படத் தொடரிற்காக அறியப்படுகிறார்.  
அவரின் த லார்டு ஆப் த ரிங்ஸ்: த ரிடர்ன் ஆப் த கிங் திரைப்படம் மூன்று ஆஸ்கார் விருதுகளை பெற்றது. அத்திரைப்படத்திற்காக சிறந்த இயக்குனருக்கான அகாதமி விருதினைப் பெற்றார்.
# பீட்டர் ஜாக்சன்

## திரைப்படங்கள்

- 2001 - த லார்டு ஆப் த ரிங்ஸ்: த பெலொசிப் ஆப் த ரிங்
- 2002 - த லார்டு ஆப் த ரிங்ஸ் - த டூ டவர்ஸ்
- 2003 - த லார்டு ஆப் த ரிங்ஸ்: த ரிடர்ன் ஆப் த கிங்
# இரவிமங்கலம் தொல்லியற்களம்

**இரவிமங்கலம் தொல்லியற்களம்** என்பது பழனியிலிருந்து 12 கிலோமீட்டர்கள் தொலைவிலுள்ள இரவிமங்கலம் பகுதியில் காணப்படும் தொல்லியல் எச்சங்களின் பகுதியாகும்.
# இரவிமங்கலம் தொல்லியற்களம்

## சிறப்புகள்

- பெருங்கற்கால சின்ன வகைகளான புதைமேடுகள், கற்படுக்கைகள், கல்திட்டைகள், குத்துக்கல், நடுகல், கல்லரண், கல்வட்டம் போன்ற அனைத்தும் இந்த களத்திலேயே கிடைக்கின்றன.அதனால் இக்களத்தை பெருங்கற்கால எச்சங்களின் களஞ்சியம் என்று கூறுகின்றனர்.
- இந்த சின்னங்களின் விட்டம் 5 - 30 மீட்டர்கள் வரை வெவ்வேறு அளவிலுள்ளன.
- யவனர் மூலம் தமிழக்த்துக்கு வந்ததாக கருதப்படும் அம்ப்போரா மதுச்சாடிகள் இங்கு கிடைப்பதால் இக்களம் யவனர் வணிகத்தளமாக விளங்கியதை அறிய முடிகிறது. இரவிமங்கலத்தின் கிழக்கே 6 கிலோமீட்டர்கள் தொலைவிலுள்ள கலையமுத்தூரில் 63 ரோமானிய தங்கக்காசுகள் கிடைத்தது இதை மேலும் உறுதி செய்கிறது.
- உலகின் மிகப்பெரும் பெருங்கற்காலத் தளமாக கருதப்படும் ஆதிச்சநல்லூர் தொல்லியல் களம் 114 ஏக்கர் பரப்பளவு கொண்டது. ஆனால் இந்த இரவிமங்கலம் தளம் 1000 ஏக்கருக்கும் மேற்பட்ட பரப்பளவு கொண்டதாக தெ. வே. நாராயணமூர்த்தி என்ற ஆராய்ச்சியாளர் கருதுகிறார். இந்த எச்சங்கள் 200 ஏக்கர்களில் மிக நெருக்கமாகவும், 300 ஏக்கர்களில் பரவலாகவும், 500 ஏக்கர்களில் சிதறியும் காணப்படுவதாக இவர் கருதுகிறார்.
- இங்கு இரும்பு உருக்காலைகள் இரண்டு இருந்ததற்கான தடயங்கள் இருப்பதாகவும், இரும்பு அச்சுகள் ஏராளமாக கிடைப்பதாகவும் அதை கொண்டு தமிழகத்தின் இரும்புக்காலத்தை கி.மு. 8000 வரை கொண்டு செல்ல முடியும் என்பது இவர் துணிபு.
# இரவிமங்கலம் தொல்லியற்களம்

## அழிந்து வரும் தொல்லியல் களங்கள்

தற்போது இக்களம் அழிந்து வரும் தொல்லியற்களங்களின் பட்டியலுள் உள்ளது.
# இரவிமங்கலம் தொல்லியற்களம்

## மேலும் பார்க்க

- அம்ப்போரா மதுச்சாடி
# இரவிமங்கலம் தொல்லியற்களம்

## மூலம்

-
# இசைக்கவை

**இசைக்கவை** என்பது ஒற்றை அதிர்வெண் உள்ள ஒலியை உண்டாக்கும் ஒரு கருவி ஆகும். பொதுவாக இது உருக்கிரும்பால் செய்யப்பட்டிருக்கும். கவட்டை அல்லது ஆங்கில எழுத்து **யூ** வடிவிலான பகுதியை மற்றொரு பொருளில் மோத வைக்கும் போது சில நேரத்திற்குப் பின் தூய ஒற்றை அதிர்வெண் ஒலி பெறப்படும். இசைக்கருவிகளில் சுருதி சேர்ப்பதற்கு இசைக்கவை முக்கியமாகப் பயன்படுகிறது. இயற்பியல் ஆய்வகங்களில் *ஒத்ததிர்வுத் தம்பம்* போன்ற ஒலியியல் ஆய்வுகளை மேற்கோள்ளப் பயன்படுகிறது. மருத்துவத் துறையில் நோயாளியின் காது கேட்கும் திறனைச் சோதிக்கப் பயன்படுகிறது.  
ஆங்கிலேய இசைக்கலைஞர் *ஜான் ஷோர்* என்பார் கி.பி. 1711 இல் இசைக்கவையைக் கண்டறிந்தார்.
# விக்கிப்பீடியா:உங்களுக்குத் தெரியுமா/அக்டோபர் 31, 2012

- **பாறைக் குவிமாடம்** (படம்) என்பது யெரூசலம் பழைய நகரில் அமைந்துள்ள யூதம், இசுலாம், கிறித்தவம் ஆகிய சமயத்தினர் முக்கியமாகக் கருதுகின்ற தேவாலயப் பகுதியில் உள்ள ஒரு புண்ணியத் தலமாகும்.
- **கடம்பர்** பண்டைய தமிழகத்தின் கடற்கொள்ளையர் ஆவர்.
- சீனாவின் ஜியாங்சு மாகாணத்திலுள்ள 164.8 கி.மீ (102.4 மைல்) நீளமுடைய **இடன்யாங் குன்சான் சிறப்புப் பாலம்** உலகிலுள்ள நீண்ட பாலம் ஆகும்.
- 323 மீட்டர் (1059.7 அடி) உயரம் உடைய **ராமேஸ்வரம் தொலைக்காட்சி கோபுரம்** இந்தியாவிலுள்ள மிக உயரமான கோபுரம் ஆகும்.
- பச்சோந்தி கட்புலனாகும் ஒளியை மட்டுமன்றி புற ஊதாக்கதிர்களையும் கண்டுணரவல்லது.
# அறிவர்

முக்காலமும் உணர்ந்த முனிவர்களை அறிவர் என்றனர். கடந்த கால, நிகழ்கால, வருங்கால நிகழ்வுகளைக் கூறுபவர் அறிவர்.  
இந்த அறிவர் அகத்திணை மாந்தர் வாயில்களில் ஒரு பாலார்.  
தலைவன் தலைவியைக் கொண்டுதலைக்கழிந்த இடத்து வழியில் பார்க்கும்போது இவர்கள் அவர்களுக்கு அறிவுரை கூறுவர்.  
பார்ப்பார், அறிவர் ஆகியோர் எல்லாருக்கும் பொதுவானவற்றைக் கூறுவதால் எல்லாரும் கேட்பர்.  
அறிவர் வேறு. அறிஞர் வேறு. அறிஞர் உலகியலறிவு மிக்கவர்.
# மூக்குப்பேணி

**மூக்குப்பேணி** என்பது குடிப்பதற்கு இலகுவாக மூக்குப் போன்ற வடிவுடையை வாயைக் கொண்ட ஒரு பேணி ஆகும். இது இலங்கையில் இன்றும் அன்றாடப் பயன்பாட்டில் இருக்கும் ஒரு புழங்கு பொருள் ஆகும். இது பொதுவாக செம்பில் செய்யப்பட்டு இருக்கும். வாய்ச் சுகாதாரத்தை பேணுதல் தேவையான அளவுக்கு நீராகாரங்களை பருகுதல் போன்றவற்றிற்கு ஏற்ப அமைக்கப்பட்டுள்ளது.
# வெற்றிலைத் தட்டம்

**வெற்றிலைத் தட்டம்** அல்லது **வெற்றிலைத் தட்டு** என்பது பித்தளை உலோகத்தினாலான பாதமும் ஒரு சாண் வரை உயரும் தண்டும் மேற்புறம் அகன்று விரிந்த வளைவான மேற்புறமும் கொண்ட பித்தளைப் பாத்திரம் ஆகும். இந்தியா, இலங்கை உட்பட தென்கிழக்காசிய நாடுகளில் வெற்றிலையும் வெற்றிலைத்தட்டமமும் பெரிதும் பயன்படுத்தப்படுகின்றன. தமிழர் விருந்தோம்பலிலும், வாழ்வோட்ட சடங்குகளிலும் இவை சிறப்பான ஒர் இடத்தைப் பெறுகின்றன. தென் இந்தியாவில் **வெற்றிலைக் காளாஞ்சி** எனவும் இலங்கையின் வடபுறத்தில் **கால் தட்டம்** என்றும் இது அழைக்கப்படுகிறது.
# வெற்றிலைத் தட்டம்

## பயன்பாடு

தமிழரது மரபு வழிப்பட்ட வாழ்க்கை நெறியில் வெற்றிலைக்கும் வெற்றிலைத் தட்டத்துக்கும் தனியான ஓரிடம் உண்டு. விருந்தாளிகள் வீட்டுக்கு வருகின்ற போது முதலில் வெற்றிலை கொடுத்து அவர்களை உபசரிக்கும் மரபு அண்மைக்காலம் வரை வழக்கில் இருந்தது. அதனால் வெற்றிலையை வைத்திருக்கும் தட்டமும் தனக்கென தனித்துவமான வடிவத்தையும் இடத்தையும் மக்கள் மத்தியில் பெற்றிருந்தது.  
திருமணத்துக்கு வந்த விருந்தாளிகளுக்கு மணமக்களின் சார்பாக அவர்களுடய நன்றியையும் மகிழ்ச்சியையும் தெரிவிக்கும் முகமாக மணமக்களின் பெயர் அச்சடிக்கப்பட்ட காகிதப் பைகளில் வெற்றிலை, பாக்கு என்பன பலகாரங்களோடு கொடுத்து விடுவது மரபார்ந்த வழக்கமாக இருந்த அதே காலத்தில் திருமணக் கொண்டாட்டங்களின் போதும் மற்றும் சுக, துக்க நிகழ்வுகளின் போதும் வெற்றிலையினதும் வெற்றிலைத்தட்டத்தினதும் பயன்பாடு வெகுவாக வேண்டப்பட்டிருந்தது.  
மங்கைப்பருவம் எய்திய கன்னிப் பெண்ணின் பூப்பு நீராட்டு விழாவின் போதும், மணமகனுடய, மணமகளுடய பால் அறுகு வைத்து குளிப்பாட்டும் சம்பிருதாயப் பொழுதுகளின் போதும், பால் அறுகு என்பவற்றை ஏந்தியவாறு இப்பித்தளைத் தட்டம் கன கம்பீரமாக: முக்கியமான பார்வைக்குரிய பொருளாக மண்டபத்தில் வீற்றிருக்கும்.  
இத்தகைய முக்கியத்துவம் வாய்ந்த வெற்றிலை, பாக்கு, சுண்ணாம்பு ஆகியன வைக்கப் படும் தட்டங்கள் அனேக வீடுகளில் காணப் பட்டன. பொதுவாக அழகான சித்திர வேலைப்பாடுகளைக் கொண்டனவாக அவை அமைந்திருந்தன.  
காலப் போக்கில் வெற்றிலைப் பாவனையாளர்கள் குறைந்தமை, தட்டங்களின் கனதியான தன்மை, அவற்றைச் சுத்தம் செய்வதில் ஏற்படும் சிரமம்,பாவனைக்கு இலகுவான வேறு மென் உலோகங்களின் வருகை போன்ற இன்னோரன்ன காரணங்களால் வெற்றிலைப் பாவனையும் வெற்றிலைத்தட்டத்தின் பாவனையும் வெகுவாகக் குறைந்து போய் விட்டது.
# வெற்றிலைத் தட்டம்

## தூய்மைப்படுத்தல்

அவை எலுமிச்சம் புளி அல்லது பழப்புளியினால் தென்னந்தும்பு, சாம்பல், சவர்க்காரம், மற்றும் ரின்களில் அடைத்து விற்பனை செய்யப்படும் சலவைத் தூள்கள் எல்லாம் சேர்த்து மினுக்கிப் பாவிக்கப் பட்டன.
# அந்தணர்

அந்தணரையும் பார்ப்பாரையும் இன்றைய பொதுமக்கள் ஒரே இனத்தவர் எனக் கொள்கின்றனர். பண்டைய இலக்கியங்கள் இவர்களை வேறுபடுத்திக் காட்டுகின்றன.
# அந்தணர்

### அந்தணர்

அந்தணர், அந்தணாளர், மறைகாப்பாளன் என்னும் சொற்கள் ஒருசார் மக்களைக் குறிப்பன.
- அந்தணர் அசை போடுவர். தலைவனுடன் செல்லும் தலைவி தான் செல்வதைத் தன் தாய்க்குச் சொல்லுமாறு அந்தணரை வேண்டுகிறாள்.
- அந்தணர் அறம் செய்யச்சொல்லும் வேதம் ஓதுவர். பிறருக்கு நன்மை செய்வர்.
- அந்தணர் வெயிலுக்குக் குடை பிடித்துக்கொண்டு செல்வர். ஒரு கையில் தொங்கும் சொம்பாகிய கரகம் எடுத்துக்கொண்டு செல்வர். மற்றுரு கையில் முக்கோல் வைத்திருப்பர். தோளை அசைத்துக்கொண்டு கொளைநடை (குந்து நடை) போட்டுக்கொண்டு செல்வர். குறிப்பறிந்து உதவுவர்.
- மறைகாப்பாளர் ஆபுத்திரனைத் துன்புறுத்திய கதை ஒன்று உண்டு.
- அந்தணன் எரிதீயை வலம்வருவான்.
- முருகன் ‘அந்தணர் வெறுக்கை’ (அந்தணர் செல்வம்) எனப் போற்றப்படுகிறான்.
- மதுரையில் இருந்த அந்தணர் தெருவில் மலையைக் குடைந்தது போன்ற மாடி வீடுகளில் அந்தணர் வாழ்ந்தனர். அவர்கள் வேதத்தை விளங்கும்படி பாடுவர். விழுமிய ஒழுக்கம் உடையவர்கள். இந்த உலகத்திலேயே உயர்நிலை உலகம் எய்தியவர். அறநெறி பிறழாதவர்கள். அன்பு நெஞ்சம் கொண்டவர்கள்.
;பார்ப்பான், அந்தணர் வேறுபாடு
# அந்தணர்

### பார்ப்பனர்

பார்ப்பனரையும் அந்தணரையும் திருக்குறள் வேறுபடுத்திக் காட்டுகிறது.
- பார்ப்பானரின் பிறப்பொழுக்கம் வேதம் ஓதுதல், நேரம் மற்றும் நாள் பார்த்தல்.
- அறவழியில் வாழ்வோர் அனைவரும் அந்தணர். செந்தண்மை என்பது செவ்விய ஈரம். புன்செய் உழவுக்கு ஏற்ற நிலத்து ஈரம். அந்தணர் மற்றவர்களுக்கு உதவும் வகையில் பூண்டொழுகும் ஈரம் இப்படிப்பட்டது. இந்தச் செந்தண்மைதான் ‘அந்தண்மை’. இப்படிப்பட்ட செந்தண்மை பூண்டு வாழ்பவர் அந்தணர்.
- பார்ப்பனர் என்பது பிறப்பால் வரும் பெயர். அந்தணர் என்பது நடத்தையால் வரும் பெயர். அந்தணரைத் திருக்குறள் நீத்தார் எனக் குறிப்பிடுகிறது.
# அந்தணர்

## காண்க

- பார்ப்பனர்
# கூடை முடைதல் (தமிழர் தொழிற்கலை)

பல்வேறு மூலப் பொருட்களைக் கொண்டு கூடைகளையும் பெட்டிகளையும் செய்யும் கலையைக் **கூடை முடைதல்** என்பர். பொருட்களைப் பாதுகாக்க, எடுத்துச் செல்ல, அளக்க என பல்வேறு பயன்பாடுகள் கூடைகளுக்கும் பெட்டிகளுக்கும் இருப்பதால் இவை அன்றாடம் பயன்படுத்தப்படும் பொருட்கள் ஆகும். தமிழ்ச் சூழலில் கிடைக்கும் பனை, மூங்கில், பிரம்பு போன்றவற்றில் இருந்து பெறப்படும் நார்களையும் ஓலைகளையும் கம்புகளையும் பயன்படுத்தி **கூடை முடைவதில்** தமிழர்கள் நெடுங்காலம் ஈடுபட்டு வருகிறார்கள். பல ஊர்களில் கூடை முடைதல் ஒரு முக்கிய கைத்தொழில் ஆகும்.
# ஸ்பென்சர் பிளாசா

**ஸ்பென்சர் பிளாசா** (ஆங்கிலம்/English : Spencer Plaza) தமிழ் நாடு, சென்னை அண்ணா சாலை மீது அமைந்துள்ள ஒரு பழமையான பல்கடை பேரங்காடி ஆகும். இது 1863 ஆம் ஆண்டு பிரித்தானிய காலத்தில் கட்டப்பட்டு மீண்டும் 1985 ஆம் ஆண்டு மறுகட்டமைக்கப்பட்டது. இது சென்னை நகரத்தின் ஒரு முக்கிய நவீன அடையாளங்களில் ஒன்றாக விளங்குகிறது.
# ஸ்பென்சர் பிளாசா

## வரலாறு

ஸ்பென்சர் பிளாசா பேரங்காடி 1863–1864 ஆம் ஆண்டு சார்லஸ் டுரண்டு (Charles Durant) மற்றும் ஜே. டபிள்யூ. ஸ்பென்சர் (J. W. Spencer) ஆகிய இருவர் இணைந்து அன்றைய மதராஸ் மாகாணத்தில், மவுண்ட் ரோடு எனப்படும் இன்றைய அண்ணா சாலையில் கட்டப்பட்டது.
இதன் உண்மையானக் கட்டமைப்பு பிரித்தானிய காலத்தில் கட்டப்படவையாகும். இது இந்திய பேரங்காடிகளில் மிகவும் பழமையானதாகவும் மற்றும் இது கட்டப்பட்டபோது தென் ஆசியாவில் மிக பெரிய வணிகவளாகங்களில் ஒன்றாகவும் விளங்கியது. 1895 ல் இந்திய துணை கண்டத்தில் முதல் பல்பொருள் அங்காடியாகத் திகழ்ந்தது. மற்றும் இந்த அங்காடியில் கடைகள் மற்றும் வர்த்தக வளாகங்கள் உள்ளடக்கியதாகவும் மக்களுக்கு தேவையான அனைத்துப் பொருட்களும் ஒரே இடத்தில் கிடைத்ததால் மக்களிடையே மிகவும் நல்ல வரவேற்பைப் பெற்றது. பின்னர் சில ஆண்டுகள் கழித்து ஸ்பென்சரின் உரிமையாளர், அந்த காலத்தில் மிகவும் பிரபலமாக இருந்த இந்தோ - சாராசனிக் பாணியில் ஒரு அழகிய கட்டடம் கட்டப்பட்டது. டபிள்யூ. என். போக்சன் (W. N. Pogson) என்பவர் இந்த கட்டடத்தை வடிவமைத்தார். 1983 ஆம் ஆண்டு இக்கட்டிடத்தில் ஒரு மிகப்பெரிய தீ விபத்து ஏற்பட்டு கட்டிடம் சேதமடைந்தது. மீண்டும் 1985 ஆம் ஆண்டு மறுகட்டமைக்கப்பட்டது.
மேலும் இங்கு வரும் தானுந்துகளை (Car) நிறுத்துவதர்காக வாகனம் தரிப்பு வசதி (Parking) மூன்று அடித்தளப் பிரிவுகளாக இவை கட்டப்பட்டுள்ளது. இந்த மொத்தத் தளத்திலும் எண்ணூறு தானூந்துக்களுக்கும் மேல் நிறுத்திக்கொள்ளும் வசதிக் கொண்டது. மற்றும் சென்னையில் வசிக்கும் மக்கள் பொழுது போக்கிற்காக கூட்டமாக வரும் முக்கிய இடங்களில் இதுவும் ஒன்றாகும்.
மேலும் இந்தியாவின் மிக பெரிய மற்றும் நல்ல வர்த்தக வளாகங்களின் அடிப்படையில் மார்ச் 2010 ஆம் ஆண்டிற்காக, இது 530,000 சதுர அடி கொண்டு ஜ (I) அட்டவணை பகுதியில் நாட்டின் 11 வது மிகப் பெரிய பேரங்காடி என்ற அந்தஸ்தைப் பெற்றது.
# ஸ்பென்சர் பிளாசா

## கடைகள்

இந்த பேரங்காடியின் மேற்கு பக்கத்தில் 20,000 சதுர அடி பரப்பிலான ஒரு பெரிய நங்கூரம் கடை, மற்றும் ஆண்கள், பெண்கள் மற்றும் குழந்தைகளுக்கான உடைகள், பரிசு பொருள்கள் மற்றும் உணவு கலன்கள் உள்ளது.
மற்றும் லெண்ட்மார்க் (40,000 சதுர அடி).  
மற்றும் பல்வேறு உள்ளூர் மற்றும் சர்வதேச தரவகைகள்: நைக், அடிடாஸ், பாட்டா, ரீகல், உடல்நலம் அண்ட் பொலிவு, வியும்மிடியர்ஸ், வான் கியுசன், ப்ரோலின், ஆலன் சோலி, ஃபேலோர்சாஜம் காலணிகள், லூயிஸ் பிலிப், டைட்டன் கடிகாரம், லெவிஸ், கேசியோ, வி.ஜ.பி. பயணப்பெட்டிகள், ஸ்பென்சர் அண்ட் கோ (தரையில் 40,000 சதுர அடி, முதல் மற்றும் இரண்டாவது மாடிகள்).  
26,000 சதுர அடி பரப்பலவில் டைம்க்ஸ் கடிகாரம் காட்சியறை, ஸ்வாட்ச்,
குக்கீ மென் கணினி மற்றும் இணையம் மையம், கலர் பிளஸ்,
நைவிகாடுர், விட்கோ, பாண்டலூன்ஸ்.  
இரண்டாவது மற்றும் மூன்றாவது பிரிவுகளில் 65,000 சதுர அடியில்
அரோவ், லீ , இசை உலகம், உணவு உலகம், எச்எஸ்பிசி (HSBC),
ஏபிஎன் அம்ரோ, அமெரிக்கன் எக்ஸ்பிரஸ் பணம் மாற்றம், சிட்டி வங்கி.  
மற்றும் டு பவுல் மையம் (Du Bowl). 16,000 சதுர அடி).
இத்துடன் வன் துணியாடைகள் (Jeans), நீல்கிரீஸ் சிறப்பங்காடி (சூப்பர் மார்கெட்).
மேலும் பிப்ரவரி 26 , 2004 அன்று, இலங்கை ஏற்றுமதி வளர்ச்சிக் குழு 17 மில்லியன் செலவில் சிக்கலான ஒரு வர்த்தக மையம் நிறுவப்பட்டது. இலங்கை வர்த்தக மையக் கட்டிடம் மூன்றாம் கட்ட முதல் மாடியில் 20,000 சதுர அடி மேல் பரப்பலவைக் கொண்டு, பதினேழு முன்னணி இலங்கை நிறுவனங்கள் ஆடை காணப்படுகின்றது, மற்றும் செயற்கை பூக்கள், இனிப்புத் தின்பண்டங்கள், காலணிகள் மற்றும் தோல் பொருட்கள், ஆபரணங்கள் மற்றும் மதிப்புமிக்க கல், மூலிகை பொருட்கள், ஒளி பொறியியல் பொருட்கள், கைத்தொழில் பீங்கான், மேசைக்கலன்கள், இலங்கை தேயிலை, பொம்மைகள், மற்றும் போக்குவரத்து மற்றும் வானூர்திகளின் பயணச்சீட்டுகள் (Tickets) இவை அனைத்தும் உள்ளடங்கும்.
# ஸ்பென்சர் பிளாசா

## வெளி இணைப்பு

- அதிகாரப்பூர்வமான இணையதளம் – ஆங்கிலத்தில்
# வார்ப்புரு:Information page

||<includeonly></includeonly>
}} |}}|}}}|}}}|}}}|}}}<noinclude>|category=no</noinclude>}} }}
| text = <div>**This is an .**
<div>It is not an , nor one of ; rather, its purpose is to explain certain aspects of }
| } |**}}}** |**}}}**}}
| Wikipedia's norms, customs, technicalities, or practices
}}. It may reflect differing levels of and .</div></div>
}}||<includeonly>
</includeonly>}}<noinclude>  
</noinclude>
# உத்தம புத்திரன் (2010 திரைப்படம்)

***உத்தமப் புத்திரன்***, 2010 ஆம் ஆண்டில் வெளியான தமிழ்த் திரைப்படமாகும். இத்திரைப்படத்தை மித்திரன் ஜவகர் இயக்கியுள்ளார்.  
2008 ஆம் ஆண்டில் வெளியான தெலுங்குத் திரைப்படமான ரெடி என்பதன் மறு ஆக்கமே இத்திரைப்படம். இத்திரைப்படத்தின் முக்கிய வேடங்களில் தனுஷ், ஜெனிலியா ஆகியோர் நடித்துள்ளனர்.
ஆறு பாடல்களுக்கும் விஜய் ஆண்டனி இசையமைத்துள்ளார்.
# விவேக்

**விவேக்** (*Vivek*) என்பது ஒரு இந்திய ஆண் பெயர் ஆகும். இப்பெயரில் உள்ள கட்டுரைகள்:  
- விவேக் (நகைச்சுவை நடிகர்), தமிழ் நகைச்சுவை நடிகர்
- விவேக் (பாடலாசிரியர்), தமிழ்த் திரைப்படப் பாடலாசிரியர்
- விவேக் ஒபரோய், இந்தித் திரைப்பட நடிகர்
- விவேக் றஸ்தான், இந்தியத் துடுப்பாட்டக்காரர்
# ஆங் லீ

**ஆங் லீ** (பிறப்பு அக்டோபர் 23, 1954) தாய்வானில் பிறந்த அமெரிக்க திரைப்பட இயக்குநர் ஆவார். புரோக்பேக் மவுண்டன், குரௌச்சிங் டைகர் ஹிடன் டிராகன் போன்ற திரைப்படங்களை இயக்கியுள்ளார்.
# ஆங் லீ

## திரைப்படங்கள்

- 1993: *த வெட்டிங் பென்குவெட்*
- 1994: *ஈற் டிரிங்க் மான் வுமன்*
- 1995: *சென்ஸ் அன்ட் சென்ஸிபிலிடி*
- 1997: *த ஐஸ் ஸ்டார்ம்*
- 2000: *குரௌச்சிங் டைகர் ஹிடன் டிராகன்*
- 2003: *ஹல்க்*
- 2005: *புரோக்பேக் மவுண்டன்*
- 2007: *ல்ஸ்ட், காஃஸன்*
# சங்கத்தமிழில் வட்டத்தின் சுற்றளவும் பரப்பளவும்

**சங்கத்தமிழில் வட்டத்தின் சுற்றளவும் பரப்பளவும்** என்பது சங்க இலக்கியங்களில் வட்டத்தின் சுற்றளவையும் பரப்பளவையும் பற்றி கூறப்பட்டுள்ள பாடல்களை விளக்கும் கட்டுரையாகும்.
# சங்கத்தமிழில் வட்டத்தின் சுற்றளவும் பரப்பளவும்

## வட்டத்தின் சுற்றளவு

இதன்படி விட்டத்தை **வி** என எடுத்துக்கொண்டால்,  
1. திகைவர = **வி** ஆகும்
1. விட்டமோர் ஏழு செய்து = **வி**/7 ஆகும்
1. நான்கு சேர்த்து = **வி** + 4 × (**வி**/7) ஆகும்
1. சட்டென இரட்டி செயின் = (2 (**வி** + (4**வி**/7) ஆகும்.  
இதன்படி முறைசெய்தால் (2 × ((11 **வி**) / 7)= 22/7 × **வி**. இதுவே தற்போது வழங்கப்பட்டுவரும் வட்டத்தின் சுற்றளவு **πD** ஆகும்.
# சங்கத்தமிழில் வட்டத்தின் சுற்றளவும் பரப்பளவும்

## எளிமைப்படுத்துதல்

மேலே காக்கைப்பாடினியார் பாடியது துல்லியமான கணக்குக்குப் பொருந்தும். ஆனால் பொறியியலில் இவற்றை பயன்படுத்த இந்த அளவையும் எளிமையாக்கி கூறுகிறது கணக்கதிகாரம். அப்பாடல்,  
இதன்படி,
1. விட்ட மதனை விரைவா யிரட்டித்து = 2 × **வி** ஆகும்
1. மட்டு நான்மா வதினில் மாறியே = 4 × 1/20 = 4/20 ஆகும். (நான்மா = 1/5)
1. எட்டதினில் ஏற்றியே = எட்டால் பெருக்க வேண்டும்.  
இதன்படி,  
:(2 × **வி** × 4/20 × 8 )= (64/20) × **வி** = 3.2 **வி** ஆகும்.
# சங்கத்தமிழில் வட்டத்தின் சுற்றளவும் பரப்பளவும்

## நடைமுறை

வண்டித்தச்சர்கள் அச்சாணி செய்ய பயன்படுத்தப்படும் அளவையின் படி, விட்டத்தை மூன்றில் அரைக்கால் சேர்த்து அதை விட்டத்தோடு பெருக்கிக் கொள்கின்றனர். (அரைக்கால் = 1/8 = .125)  
இதன்படி,  
(3 + .125) × **வி** = 3.125 **வி** ஆகும்.  
இவை அனைத்தையும் ஒப்புநோக்கினால் துல்லியக் கணக்கிற்கும் நடைமுறை கணக்கிற்கும் தமிழர் பாகுபடுத்தி கணக்கியல் தந்ததனை அறிந்து கொள்ளலாம்.
# சங்கத்தமிழில் வட்டத்தின் சுற்றளவும் பரப்பளவும்

## பரப்பளவு

இதன்படி,
1. வட்டத்தரை = அரைச்சுற்றளவு = π × **வி** / 2'''
1. விட்டத்தரை = அரைவிட்டம் = **வி**/2  
இதன்படி,  
வட்டத்தின் பரப்பளவு = (π × **வி** / 2**) × (**வி** / 2) = πவி<sup>2</sup>**/4
# ஜேம்சு ஓற்றம்

லெப்டினன்ட் ஜெனரல் **சர் ஜேம்சு ஓற்றம், முதலாவது இளங்கோமான்** GCB,KSI (*James Outram, 1st Baronet* சனவரி 29,1803 – மார்ச்சு11 1863) 1857ஆம் ஆண்டு சிப்பாய்க் கிளர்ச்சியில் போரிட்ட ஆங்கிலேய படைத்துறை மூத்த அதிகாரி ஆவார். அவரது வீரதீரச் செயல்களுக்காக பிரித்தானியரால் வீரராகக் கருதப்படுபவர்.
# ஜேம்சு ஓற்றம்

## மரபுடைமை எச்சம்

- சிங்கப்பூரில் ஓற்றம் சாலையை அடுத்துள்ள பகுதி 1858ஆம் ஆண்டில் ஓற்றம், சிங்கப்பூர் எனப் பெயரிடப்பட்டது.
- 1977ஆம் ஆண்டில் வெளியான *த செஸ் பிளேயர்ஸ்* என்ற சத்தியஜித் ரே திரைப்படத்தில் ஜேம்சு ஓற்றமாக ரிச்சர்டு அட்டன்பரோ நடித்திருந்தார்.
- கொல்கத்தாவிலுள்ள ஓற்றம் காட் இவரது நினைவாகவே பெயரிடப்பட்டுள்ளது.  
=
# லொயோலா இஞ்ஞாசி

புனித **லொயோலா இஞ்ஞாசி** (பாஸ்க் மொழி:Iñigo Loiolakoa, ) (1491 இவர் கத்தோலிக்க மறுமலர்ச்சியில் மிக முக்கியப் பங்கு வகித்தவர். இவர் கத்தோலிக்க திருச்சபையின் அதிகாரம் மற்றும் நிலைமுறைக்கு எதிர்ப்பின்றி கீழ்படிந்தது மட்டும் அல்லாது, தன் சபையினரையும் அவ்வாறே செயல்பட ஊக்குவித்தார்.  
1521 இல் பாம்பலோனா போரில் இவர் பலத்த காயமடைந்து, ஓய்வு எடுத்துக்கொண்டிருக்கும் போது, அங்கே படிக்க கிடைத்த கிறுத்தவப் புனிதர்களின் வரலாற்றால் ஈர்க்கப்பட்டு அசிசியின் பிரான்சிசு போல தன் வாழ்வை கடவுளுக்கு அற்பணிக்க முடிவெடுத்தார். மார்ச் 1522இல் இவர் கன்னி மரியாளையும், குழந்தை இயேசுவையும் ஒரு காட்சியில் கண்டதாகக் கூறுவர். இக்காட்சிக்கும் பின்பு இவர் அருகில் இருந்த மன்ரேசா என்னும் இடத்தில் இருந்த குகையில் ஒரு நாளைக்கு ஏழு மணிநேரம் தொடர்ந்து இறை வேண்டலில் ஈடுபட்டிருந்தார். இங்கேதான் இவர் தனது *ஆன்ம பயிற்சிகள்* என்னும் நூலினை முறைப்படுத்தினார் என்பர். செப்டம்பர் 1523இல் லொயோலா திருநாடுக்குச் சென்று அங்கேயே தங்கிவிட முடிவெடுத்தார். ஆனால் அங்கிருந்த பிரான்சிஸ்கன் சபையினரால் ஐரோப்பாவுக்கு திருப்பி அனுப்பப்பட்டார்.  
இவர் ஜூலை 1556இல் இறந்தார். இவருக்கு அருளாளர் பட்டம், திருத்தந்தை ஐந்தாம் பவுலினால் 1609இலும், புனிதர் பட்டம் திருத்தந்தை பதினைந்தாம் கிரகோரியால் 1622இலும் வழங்கப்பட்டது. இவரை ஆன்ம தியானம் மற்றும் ஒடுக்கத்திற்கு பாதுகாவலராக திருத்தந்தை பதினொன்றாம் பயஸ் 1922இல் அறிவித்தார். இவரின் விழா நாள் ஜூலை 31 ஆகும்
# பஞ்சு விளக்கு

**பஞ்சு விளக்கு** அல்லது யாம் போத்தல் விளக்கு என்பது குறைந்த எண்ணெயைப் பயன்படுத்தி நீண்ட நேர ஒளி தரக் கூடிய ஒரு விளக்கு வடிவமைப்பு ஆகும். இது யாழ்ப்பாணத்தில் போர்க்கால பொருளாதாரத் தடையின் போது கண்டுபிடிக்கப்பட்டது.
# பஞ்சு விளக்கு

## வடிவமைப்பு

ஒரு சிறிய கண்ணாடிப் போத்தலின், பொதுவாக யாம் (jam) போத்தலின் அடியில் பஞ்சை வைப்பர். அதனுள் சிறிதளவு எண்ணெயைப் பஞ்சில் ஊறக் கூடியவாறு விடுவர். சிறிய வளையத்தில் திரியைப் பொருத்தி அந்த திரியின் அடி பஞ்சை மெதுவாகத் தொடும்படி வைத்து, அந்த வளையத்தைப் போத்தலின் விளிம்பில் கொழுவி விடுவர்.
# நிலம்சூழ் நாடு

**நிலம்சூழ் நாடு** (*landlocked country*) என்பது நான்கு புறமும் நிலத்தால் சூழப்பட்ட நாட்டையோ மூடிய கடல்களின் கடற்கரைகளில் அமைந்த நாட்டையோ குறிக்கும். முழுமையான உலக ஏற்பு பெறாத நாடுகளையும் சேர்த்து, உலகில் மொத்தம் 48 நிலம் சூழ் நாடுகள் உள்ளன. பெரும் நிலப்பகுதிகளில் வட அமெரிக்கா, ஆத்திரேலியா, அன்டார்க்டிக்கா ஆகிய கண்டங்களில் மட்டுமே நிலம் சூழ் நாடுகள் இல்லை.
# நிலம்சூழ் நாடு

## நிலம் சூழ் நாடுகளின் பட்டியல்

| } |  |  |
| --- | --- | --- |
| 647,500 | 29,117,000 | ஆசியா |
| 468 | 84,082 |  |
| 29,743 | 3,254,300 | காக்காசியா |
| 83,871 | 8,396,760 | ஐரோப்பா |
| 86,600 | 8,997,400 | காக்காசியா |
| நடு ஆப்பிரிக்கா |  |  |
| 207,600 | 9,484,300 |  |
| 38,394 | 691,141 |  |
| 1,098,581 | 10,907,778 | தென் அமெரிக்கா |
| 582,000 | 1,990,876 | தெற்கு ஆப்பிரிக்கா |
| 274,222 | 15,746,232 | நடு ஆப்பிரிக்கா |
| 27,834 | 8,988,091 | நடு ஆப்பிரிக்கா |
| 622,984 | 4,422,000 | நடு ஆப்பிரிக்கா |
| 1,284,000 | 10,329,208 | நடு ஆப்பிரிக்கா |
| 78,867 | 10,674,947 | ஐரோப்பா |
| 1,104,300 | 85,237,338 | நடு ஆப்பிரிக்கா |
| 93,028 | 10,005,000 | ஐரோப்பா |
| 2,724,900 | 16,372,000 | ஆசியா |
| 10,908 | 1,804,838 | ஐரோப்பா |
| 199,951 | 5,482,000 | ஆசியா |
| 236,800 | 6,320,000 |  |
| 30,355 | 2,067,000 | தெற்கு ஆப்பிரிக்கா |
| 160 | 35,789 | ஐரோப்பா |
| 2,586 | 502,202 |  |
| 25,713 | 2,114,550 | ஐரோப்பா |
| 118,484 | 15,028,757 | தெற்கு ஆப்பிரிக்கா |
| 1,240,192 | 14,517,176 | நடு ஆப்பிரிக்கா |
| 33,846 | 3,567,500 | (மல்டோவா) |
| 1,566,500 | 3,000,000 |  |
| 11,458 | 138,000 | காக்காசியா |
| 147,181 | 29,331,000 |  |
| 1,267,000 | 15,306,252 | நடு ஆப்பிரிக்கா |
| 406,752 | 6,349,000 | தென் அமெரிக்கா |
| 26,338 | 10,746,311 | நடு ஆப்பிரிக்கா |
| 61 | 31,716 |  |
| 88,361 | 7,306,677 | ஐரோப்பா |
| 49,035 | 5,429,763 | ஐரோப்பா |
| 3,900 | 72,000 |  |
| 619,745 | 8,260,490 | நடு ஆப்பிரிக்கா |
| 17,364 | 1,185,000 | தெற்கு ஆப்பிரிக்கா |
| 41,284 | 7,785,600 | ஐரோப்பா |
| 143,100 | 7,349,145 | ஆசியா |
| 4,163 | 537,000 | (மல்டோவா) |
| 488,100 | 5,110,000 | ஆசியா |
| 241,038 | 32,369,558 | நடு ஆப்பிரிக்கா |
| 447,400 | 27,606,007 | ஆசியா |
| 0.44 | 826 |  |
| 752,612 | 12,935,000 | தெற்கு ஆப்பிரிக்கா |
| 390,757 | 12,521,000 | தெற்கு ஆப்பிரிக்கா |  
: *காசுப்பியக் கடலின் ஒரு கரையில் உள்ளது*
: *ஏரல் கடலின் ஒரு கரையில் உள்ளது*
: *முழு உலக ஏற்பு பெறாத சர்ச்சைக்குரிய பகுதி*
: *முழுவதும் ஒரே நாட்டால் மட்டும் சூழப்பட்டது*
# நிலம்சூழ் நாடு

## இதையும் காண்க

- தீபகற்பம்
- தீவு
# இத்தாலிய ஐக்கியம்

பல்வேறு மாநிலங்களாகப் பிரிவுற்றிருந்த இத்தாலியை தனி நாடாக பத்தொன்பதாம் நூற்றாண்டில் உருவாக்கிய அரசியல் சமூகச் செயற்பாடே **இத்தாலிய ஐக்கியம்** எனப்படுகின்றது. இது தொடர்பான சரியான திகதி தொடர்பான சான்றுகள் கிடைக்காவிட்டாலும், பல வரலாற்றியலாளர்கள் இது 1815 தொடக்கம் 1870 வரை இடம்பெற்றெதெனக் கூறுவர். பத்தொன்பதாம் நூற்றாண்டுக்கு முன்னர் இத்தாலி என ஒரு நாடு இருக்கவில்லை; அது ஒரு தீபகற்பம் அதாவது ஒரு புவியியற் பிரதேசம்.  
**பத்தொன்பதாம் நூற்றாண்டுக்கு முன்னர் இத்தாலி ஒன்றுபடுவதைத் தடுத்த காரணிகள்**  
- இத்தாலியில் வெளிநாட்டு ஆதிக்கம்.
- பாப்பரசரின் அதிகாரங்கள்
- பத்தொன்பதாம் நூற்றாண்டு வரை இத்தாலிய மக்களிடம் தேசப்பற்று காணப்படவில்லை.  
பிளவுபட்டிருந்த இத்தாலிய மக்களிடையே தேசிய உணர்வை ஏற்படுத்தி அதை ஒன்றிணைக்க முடியும் என்று வழிகாட்டியவர் நெப்போலியன் பொனபாட் ஆவார். ஜோசப் மசினி அதனைச் செயலில் முன்னெடுத்துச் சென்றதுடன், அதனைத் திட்டமிட்டவர் கவுன்ட் கவூர் ஆவார். குஸிப் கரிபால்டி இதற்குப் படையைத் திரட்டினார். இதன் மூலம் 1870இல் இத்தாலி தனிநாடக உருவாக்கப்பட்டது.
# இத்தாலிய ஐக்கியம்

## இத்தாலியில் வெளிநாட்டு ஆதிக்கம்

மத்திய காலத்தில் இத்தாலி பல சிற்றரசுகளாகச் சிதறிக் கிடந்தது. அந்த அரசுகளிடையில் அதிகாரப் போட்டி நிலவியது. அவ்வாறே ஐரோப்பாவில் இருந்த பலம் வாய்ந்த அரசுகள் இத்தாலியின் பிரதேசங்களைத் தமது ஆட்சியின் கீழ் வைத்திருந்தன. உதாரணமாக சிசிலி, நேப்பிள்ஸ் என்பன ஸ்பானியாவின் கீழும் பிர்மா, மொடினா, டஸ்கனி, வெனிஸ் முதலான நகரங்கள் ஆஸ்திரியாவின் கீழும் இருந்தன. மத்திய இத்தாலி பாப்பரசரின் அதிகாரத்தின் கீழ் இருந்தது. வெளிநாட்டவரின் ஆதிக்கமும் பாப்பரசரின் அரசும் இத்தாலியை இணைப்பதற்குத் தடையாக இருந்தன.
# இத்தாலிய ஐக்கியம்

## நெப்போலியனின் கீழ் இத்தாலி

நெப்போலியன் கி.பி. 1797 ஆம் ஆண்டு வட இத்தாலியின் லொம்பாடி, ஜினோவா, நேப்பிள்ஸ் ஆகிய பிரதேசங்களைக் கைப்பற்றினார். கி.பி. 1807 ஆம் ஆண்டு பாப்பரசரின் கீழ் இருந்த இத்தாலியப் பிரதேசத்தை வென்று "வட இத்தாலி" என்ற அரசை ஆரம்பித்தார். இவர் நெப்போலிய சட்டங்களைக் கொண்டு வந்து இத்தாலியை வளர்த்தார்.
# இத்தாலிய ஐக்கியம்

## வியன்னா மாநாட்டின் பின்னர் இத்தாலி

நெப்போலியன் யுத்தத்தில் தோல்வியடைந்ததுடன் 1815இல் வியன்னா மாநாட்டின் மூலம் இத்தாலியப் பிரதேசம் மீண்டும் கி.பி. 1798 இற்கு முன்னர் ஆட்சி செய்தவர்களுக்கே வழங்கப்பட்டது. அதன்படி உரோமை மையமாகக் கொண்ட மத்திய இத்தாலி பாப்பரசருக்கும் ஏனைய பிரதேசங்கள் அந்தந்த அரச வம்சத்தினருக்கும் கிடைத்தன. இதன் பின்னர் கி.பி. 1815 ஆம் ஆண்டின் பின் ஆஸ்திரியா, எசுப்பானியா ஆகிய நாடுகள் இத்தாலியின் மூலம் பயனடைந்தன. பாப்பரசரும், சார்தீனிய மன்னரும் ஆட்சியாளர்களாக இருந்தனர். நெப்போலியனின் விதவை மனைவியாகிய மேரி லூயியின் கீழிருந்த தஸ்கனிப் பிரதேசத்தில் சிறந்த ஆட்சி நிலவியது. ஆஸ்திரியாவின் வருமானத்தில் 25% இத்தாலியப்பிரதேசத்திலிருந்தே பெறப்பட்டது. கடுமையான சட்டங்கள் அறிமுகப்படுத்தப்பட்டன. சார்தீனியாவின் மன்னன் விக்டர் இம்மானுவேலும் மக்களை இன்னல்களுக்கு உள்ளாக்கிய ஆட்சியாளன் ஆவான்.
# இத்தாலிய ஐக்கியம்

## காபொனாரி இயக்கம்

வியன்னா மாநாட்டிற்குப் பிற்பட்ட கொடுங்கோல் ஆட்சிகளால் இத்தாலிய மக்களிடம் தேசிய உணர்வு எழுச்சியுற்றது. **காபொனாரி** என்ற இரகசிய இயக்கம் ஜோசப் மசினியால் மக்களுடன் உருவாக்கப்பட்டது. 1825 இல் ஆஸ்திரிய அரசு இவ்வியக்கத்தை அடக்கி மசினியை பிரான்சுக்கு நாடுகடத்துவதில் வெற்றி கண்டது.
# இத்தாலிய ஐக்கியம்

## இளம் இத்தாலி இயக்கம்

1830 இல் மீண்டும் இத்தாலியை இணைப்பதற்கு குரல் எழுப்பப்பட்ட போதிலும் அது தோற்கடிக்கப்பட்டது. 1831 இல் பீட்மன்டில் ஆட்சியதிகாரம் பெற்ற மன்னன் அல்பேர்ட் சார்ல்ஸ் அதற்குத் துணையாக இருப்பானென நம்பப்பட்ட போதிலும் அவ்வாறு நடைபெறாததால் மீண்டும் மசினியின் தலமையில் **இளம் இத்தாலிய இயக்கம்** உருவானது. "ஒற்றுமையும் சுதந்திரமும்" அவர்களது தாரக மந்திரமாகும்.
# இத்தாலிய ஐக்கியம்

## கவுன்ட் கவூரின் பங்களிப்பு

.]]  
கவுன்ட் கவூர் 1852 ஆம் ஆண்டு இத்தாலிய பீட்மன்ட் அரசின் பிரதமராகக் கானப்பட்டவராவார். *மறு பிறப்பு* எனும் நூலை எழுதி அதன் மூலம் இத்தாலிய ஐக்கியத்திற்கு ஊட்டமளித்தார். இவரது அரசாங்கம்ம் மூலம் புதிய அரசியலமைப்பு உருவாக்கப்பட்டதுடன் பொது வசதி மற்றும் உற்பத்தி அதிகரித்தது. பிரான்சிய மன்னன் மூன்றாம் நெப்போலியனுடன் புளொம்பியஸ் உடன்படிக்கை செய்து கவுன்ட் கவூர் ஆஸ்திரியாக்கு எதிராக போர் தொடுத்தாலும், மூன்றாம் நெப்போலியன் படையுதவியை நிறுத்தியதால் அம்முயற்சி தோல்வியடைந்தது.
# இத்தாலிய ஐக்கியம்

## கரிபால்டியின் செயற்பாடு

குஸிப் கரிபால்டி வெளிநாட்டு கெரில்லாப் போர்களை மேற்கொண்ட தலைவனாவான். 1860 ஆம் ஆண்டு இவர் தலமையில் சென்ற 1000 போர்வீரர் படை மெசினா நகரைத் தவிர ஏனைய பிரதேசங்களைக் கைப்பற்றியது. அதன் பின் நேப்பிள்ஸ் மற்றும் மெசினா நகர்கள் இணைக்கப்பட்டன.
# இத்தாலிய ஐக்கியம்

## இத்தாலி இணைக்கப்படல்

கரிபால்டி தான் கைப்பற்றிய பிரதேசங்களை மன்னன் இரண்டாம் விக்டர் இம்மானுவலுக்கு வழங்கினார். பிஸ்மார்க்குடன் உடன்படிக்கை செய்து ஜெர்மன்-ஆஸ்திரியப் போரில் ஜேர்மனிக்கு உதவியதன் மூலம் இத்தாலியுடன் வெனிஸ் இணைக்கப்பட்டது. 1870 இல் ஜேர்மன்-பிரான்ஸ் போர் காரணமாக ரோமில் பாப்பரசருக்கு ஆதரவாக பிரான்ஸ் வைத்திருந்த படையணி மீளப்பெறப்பட்டதன் காரணமாக உரோம் போரின்றி இத்தாலியுடன் இணைக்கப்பட்டது. இவ்வாறாக இத்தாலி என்றொரு புதிய தேசம் உருவாக்கப்பட்டது.
# இரட்டைச் சூட்டடுப்பு

**இரட்டைச் சூட்டடுப்பு** அல்லது **கொடியடுப்பு** என்பது குறைந்த விறகுடன் கூடிய பலனைத் தரக்கூடிய ஒரு அடுப்பு வடிவமைப்பு ஆகும். தமிழகத்தில் நீண்ட காலமாக புழக்கத்திலிருந்த இந்த அடுப்பினை ஈழப் போராட்டத்தின் போது பொருளாதாரத் தடை விதிக்கப்பட்ட காலப் பகுதியில் தமிழீழ பொருண்மிய மேம்பாட்டுக் கழகத்தினர் அறிமுகப்படுத்தினார்கள்.
# இரட்டைச் சூட்டடுப்பு

## வடிவமைப்பு

இரண்டு பாத்திரம் வைத்துச் சமைக்கக்கூடிய வகையில் இது வடிவமைக்கப்பட்டிருக்கும். இரட்டைச் சூட்டடுப்பு என்றழைக்கப்பட்ட இந்த அடுப்பு ஒருபுறம் விறகு வைத்து எரித்தால் பக்க இணைப்பாக வடிவமைக்கப்பட்டுள்ள மற்றொரு அடுப்பிலும் நெருப்பு வரக்கூடியதாக வடிவமைக்கப்பட்டிருக்கும். தாய்ச் செடியில் இருந்து கொடிபோன்று பக்கத்து அடுப்புக்கு தீ போவதால் இது கொடி அடுப்பு என்று பெயர் பெற்றது.
# தொல்காப்பியமும், பாணினீயமும்

தமிழிலக்கணத்தை வடமொழி வழித்தாகக் காட்டல் வேண்டி, நடுநிலை திறம்பிய வரலாற்றாசிரியரும், பிராமணத் தமிழ்ப் புலவரும் தொல்காப்பியத்தைப் பாணினீயத் திற்குப் பிற்பட்டதாகக் காட்டுவதுண்டு.  
**காலம்**:பாணினியின் காலம் கி.மு. 5 ஆம் நூற்றாண்டென்று வரலாற்று நூலாசிரியராலும், மொழியாராய்ச்சியாளராலும் வரையறுக்கப் பெற்றுள்ளது.தொல்காப்பியம், பாணினீயத்திற்கு முந்தியதும் பாரதக் காலத்திற்கும் (கி.மு.1000) கடைக்கழகத் தொடக்கத்திற்கும், (கி.மு. 5 ஆம் நூற்.) இடைப்பட்டதுமாதலின், கி.மு. 7ஆம் நூற்றாண்டின தாகும்.
# தொல்காப்பியமும், பாணினீயமும்

## முக்கியக் காரணிகள்

1. தொல்காப்பியம் பாரதக்கால நான்மறை வகுப்பிற்குப் பிற்பட்டமை ஆகும்.
1. தொல்காப்பியச் சிறப்புப் பாயிரத்தில், பாணினீயத்திற்கு முந்திய ஐந்திரமே குறிக்கப்பெற்றுள்ளமை கவனிக்கத் தக்கதாகும்.
1. தொல்காப்பியம் கடைக்கழகத்திற்கு, முந்திய நிலந்தரு திருவிற்பாண்டியன் அவையத்து அரங்கேறியமையும், கடைக்கழகத் தோற்றம் கி.மு. 5ஆம் நூற்றாண்டென்று இராமச்சந்திர தீட்சிதரால் நிறுவப்பெற்றுள்ளது.
1. தொல்காப்பியர் தம் காலத் தமிழகத்தில் வேற்றரசர் படையெடுப்பும், சிற்றரசர் தலையெடுப்பு மின்மையை, "வண்புகழ் மூவர் தண்பொழில் வரைப்பு" (1336) என்னுந் தொடராற் குறித்திருத்தல் கவனிக்கத் தக்கது.
1. அற்றைத் தமிழக எல்லை வடவேங்கடமும், தென்குமரியும் குணகடலும் குடமலையும் என அறியுமாறு, "நாற்பெய ரெல்லை" (1336) எனத் தொல்காப்பியத்திற் குறிக்கப் பெற்றிருத்தல்.
1. இரண்டொரு தொல்காப்பிய இலக்கண வரம்பு கடைக் கழகச் செய்யுளிற் கைக்கொள்ளப் பெறாமை.
1. தொல்காப்பியம் எழுத்தும், சொல்லும், பொருளும், ஆகிய மூவதிகாரங் கொண்டிருத்தலும், பாணினீயம் எழுத்தும் சொல்லுமாகிய ஈரதிகாரத்ததே யாதலும், ஆகவே முன்னதினின்று பின்னதன்றிப் பின்னதினின்று முன்னது தோன்றற்கிடமின்மையும் குறிப்பிடத் தக்கன ஆகும்.
1. தொல்காப்பியப் பொருளதிகாரம், யாப்பணிகளையும் தன்னுட் கொண்டதாகும்.
# யஷ் சோப்ரா

**யஷ்ராஜ் சோப்ரா ** (*Yash Raj Chopra*, இந்தி: *यश चोपड़ा*, செப்டம்பர் 27,1932 - அக்டோபர் 21, 2012) ஓர் புகழ்பெற்ற இந்திய திரைப்பட இயக்குநராகவும் திரைக்கதை ஆசிரியராகவும் மற்றும் திரைப்படத் தயாரிப்பாளராகவும் விளங்கியவர். பிரித்தானிய இந்தியாவில் லாகூரில் பிறந்த யஷ் சோப்ரா தனது திரை வாழ்க்கையை துணை இயக்குநராக ஐ. எசு. ஜோகரிடமும் தனது அண்ணன் பி.ஆர் சோப்ராவிடமும் துவங்கினார். பெரும்பாலும் இந்தித் திரைப்படத்துறையில் பணியாற்றி உள்ளார். 1959ஆம் ஆண்டில் இயக்குநராக அவரது முதல் திரைப்படம் *தூல் கா பூல்* வெளியானது. தொடர்ந்து 1961இல் சமூக நாடகமாக *தர்ம்புத்திரா* என்ற திரைப்படத்தை இயக்கினார். இந்தத் திரைப்படங்களின் வெற்றியைத் தொடர்ந்து ஐம்பதுகளிலும் அறுபதுகளிலும் சோப்ரா சகோதரர்கள் பல திரைப்படங்களை உருவாக்கினர். பாலிவுட்டில் ஒரே படத்தில் பல முன்னணித் திரைப்பட நடிகர்களை வைத்து படமெடுக்கும் பாணியை துவக்கி வணிக ரீதியாக வெற்றிபெற்ற *வக்த்* (1965) இவருக்கு பெரும் புகழைப் பெற்றுத் தந்தது.  
1973ஆம் ஆண்டில் தமது சொந்த திரைப்படத் தயாரிப்பு நிறுவனமான யஷ்ராஜ் பிலிம்ஸ் நிறுவனத்தை நிறுவினார். இந்தத் திரைப்படத் தயாரிப்பு நிறுவனம் மூலமாக *தாக்* (1973), *தீவார்* (1975), *கபி கபி* (1976), *திரிசூல்* (1978), *சில்சிலா* (1981) போன்ற வெற்றித் திரைப்படங்களை வெளியிட்டார். இவற்றில் காதல் உணர்வை நுட்பமாக வெளிப்படுத்தியதால் இவருக்கு *காதல் சோப்ரா* என்ற பெயரொட்டு ஏற்பட்டது.  
சோப்ராவின் திரைப்பணி ஐம்பதாண்டுகளாக ஐம்பது திரைப்படங்களுக்கும் மேலாக தொடர்ந்துள்ளது. இந்தித் திரைப்படத்துறையில் பெரும் சாதனையாளர்களில் ஒருவராக சோப்ரா கருதப்படுகிறார். ஆறு தேசிய திரைப்பட விருதுகளும் பதினோரு பிலிம்பேர் விருதுகளும் பெற்றுள்ளார். சிறந்த திரைப்பட இயக்குநராக நான்கு முறை பிலிம்பேர் விருது பெற்றுள்ளார். 2001ஆம் ஆண்டில் தாதாசாகெப் பால்கே விருதும் 2005ஆம் ஆண்டில் பத்ம பூசன் விருதும் வழங்கி இந்திய அரசு பெருமைபடுத்தி உள்ளது. சோப்ராவின் திரைப்பணிக்காக பிரித்தானிய திரைப்பட மற்றும் தொலைக்காட்சி அகாதமி (BAFTA) இவருக்கு வாழ்நாள் உறுப்புரிமையை வழங்கியுள்ளது.  
யஷ் சோப்ரா அக்டோபர் 13, 2012 அன்று டெங்கு காய்ச்சலுக்காக மும்பையிலுள்ள லீலாவதி மருத்துவமனையில் அனுமதிக்கப்பட்டார். சிகிட்சை பயனளிக்காது அக்டோபர் 21, 2012 அன்று உயிரிழந்தார்.
# லே மாவட்டம்

**லே மாவட்டம்** இந்தியாவின் வடகோடியில் அமைந்த லடாக் ஒன்றியப் பகுதியில் அமைந்துள்ள இரு மாவட்டங்களில் ஒன்றாகும். இதன் தலைநகரம் லே நகராகும். மற்றொரு மாவட்டமான கார்கில் லடாக் பகுதியின் மேற்கு பகுதியில் அமைந்துள்ளது. இம்மாவட்டத்தின் நிர்வாகத்தை லடாக் தன்னாட்சி மலை வளர்ச்சிக் குழு, லே மேற்கொள்கிறது.  
இது பரப்பளவில் குசராத்தின் கட்ச் மாவட்டதுக்கு அடுத்த இரண்டாவது பெரிய மாவட்டமாகும். இதன் வட பகுதியில் பாக்கித்தான் கட்டுப்பாட்டில் உள்ள வடக்கு நிலங்களும் தென்பகுதியில் இமாச்சலப் பிரதேசத்தின் லாஹவுல் மற்றும் ஸ்பிதி மாவட்டமும், மேற்கில் கார்கில் மாவட்டமும், கிழக்கில் அக்சாய் சின் மற்றும் திபெத்தும் எல்லைகளாக உள்ளன.  
1979ம் ஆண்டு வரை லடாக் பகுதி முழுவதும் லே நகரத்தை தலைமையிடமாக கொண்டு நிருவகிக்கப்பட்டது. 1979ல் லடாக் பகுதியை கார்கில், லே என இரு மாவட்டங்களாக பிரிக்கப்பட்டது.  
திபெத்திலிருந்து வரும் சிந்து ஆறு லே மாவட்டத்தில் கிழக்குமேற்காக பயணித்து, சிறிது தூரம் கார்கில் மாவட்டத்தில் பயணித்து பின் பாக்கித்தான் கட்டுப்பாட்டில் உள்ள வடக்கு நிலங்களுக்கு செல்கிறது.
# லே மாவட்டம்

## தன்னாட்சி மலைக் குழு

லே மாவட்டத்தின் நிர்வாகம், 1995-ஆம் ஆண்டு முதல் லே தன்னாட்சி மலை வளர்ச்சிக் குழுவால் நிர்வகிக்கப்படுகிறது.
# லே மாவட்டம்

## மக்கள் தொகை பரம்பல்

45,110 சதுர கிலோ மீட்டர் பரப்பளவு கொண்ட, லே மாவட்டத்தின் 2011-ஆம் மக்கள்தொகை கணக்கெடுப்பின் படி, மொத்த மக்கள் தொகை 1,33,487 ஆகும். அதில் ஆண்கள் 78,971 மற்றும் பெண்கள் 54,516 ஆக உள்ளனர். பாலின விகிதம் 1000 ஆண்களுக்கு 690 பெண்கள் மட்டுமே உள்ளனர். 6 வயதிற்குட்பட்ட குழந்தைகள் 12,016 ஆக உள்ளனர். சராசரி எழுத்தறிவு 77.20% ஆக உள்ளது. மக்கள் தொகை அடர்த்தி, ஒரு சதுர கிலோ மீட்டர் பரப்பளவில் 3 பேர் வீதம் மட்டுமே உள்ளனர்.
# லே மாவட்டம்

## மக்கள் தொகை பரம்பல்

### மாவட்ட நிர்வாகம்

சூலை, 2019-ஆம் ஆண்டின் படி, லே மாவட்டம் 8 வருவாய் வட்டங்களும், 8 ஊராட்சி ஒன்றியங்களும் கொண்டுள்ளது.
# லே மாவட்டம்

## மக்கள் தொகை பரம்பல்

### வருவாய் வட்டங்கள்

1. லே வருவாய் வட்டம்
1. கால்சி வருவாய் வட்டம்
1. நியோமா வருவாய் வட்டம்
1. காரு வருவாய் வட்டம்
1. திஸ்கித் நூப்ரா வருவாய் வட்டம், (நூப்ரா பள்ளத்தாக்கு)
1. சுஸ்போல் வ்ருவாய் வட்டம்
1. துர்புக் வருவாய் வட்டம்
1. சுமூர் வருவாய் வட்டம்
# லே மாவட்டம்

## மக்கள் தொகை பரம்பல்

### ஊராட்சி ஒன்றியங்கள்

லே மாவட்டத்தின் 16 ஊராட்சி ஒன்றியங்கள்::  
1. கல்சி ஊராட்சி ஒன்றியம்
1. சுகுர்பூச்சான் ஊராட்சி ஒன்றியம்
1. லிங்செட் (சிங்கெலாலோக்) ஊராட்சி ஒன்றியம்
1. சஸ்போல் ஊராட்சி ஒன்ரியம் Saspol
1. நிமோ அல்லது நிமூ ஊராட்சி ஒன்றியம்
1. சூசோட்கோங்மா ஊராட்சி ஒன்றியம்
1. திக்சே ஊராட்சி ஒன்றியம்
1. துர்புக் ஊராட்சி ஒன்றியம்
1. தாங்சே ஊராட்சி ஒன்றியம்
1. ரோங் ஊராட்சி ஒன்றியம்
1. நியோமா ஊராட்சி ஒன்றியம்
1. ருப்சூ ஊராட்சி ஒன்றியம்
1. திஸ்கித் ஊராட்சி ஒன்றியம்
1. சுமூர் ஊராட்சி ஒன்றியம்
1. துர்டுக் ஊராட்சி ஒன்றியம்
1. பனமிக் ஊராட்சி ஒன்றியம்
# லே மாவட்டம்

## அரசியல்

லே மாவட்டம் லே மற்றும் நூப்ரா என 2 சட்டமன்றத் தொகுதிகளைக் கொண்டிருந்தது.
# லே மாவட்டம்

## போக்குவரத்து வசதிகள்

- சாலை போக்குவரத்து :  
லேயில் இருந்து கார்கில், ஸ்ரீநகர், ஜம்மு போன்ற நகரங்களுக்கு பேருந்துகள் சேவைகள் உள்ளன.  
- விமானம் போக்குவரத்து :  
லேயில் இருந்து டெல்லி, ஸ்ரீநகர், ஜம்மு போன்ற நகரங்களுக்கு விமானம் சேவைகள் உள்ளன.